Diari Oficial de la Generalitat Valenciana


Sumari del DOGV 6062, del 22-07-2009 (2009/8562)

RESOLUCIÓ de 14 de juliol de 2009, de la directora de la delegació de la Comunitat Valenciana a Madrid, per la qual es disposa l'obertura del període d'informació pública sobre la creació del fitxer informatitzat Valencians residents a la Comunitat de Madrid.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6062

Data del DOGV
:   22-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8562


Data del document
:   14-07-2009

Organisme emissor
:   Conselleria de Presidència

Tipus de document
:   Resolució

RESOLUCIÓ de 14 de juliol de 2009, de la directora de la delegació de la Comunitat Valenciana a Madrid, per la qual es disposa l'obertura del període d'informació pública sobre la creació del fitxer informatitzat Valencians residents a la Comunitat de Madrid. [2009/8562]  
La Comunitat Valenciana té oberta una delegació a Madrid, per a servir de suport i via a les persones que hagen de relacionar-s'hi amb la mateixa. Des de la seua obertura, la dita delegació funciona amb prestació de servicis de diversa índole, d'ordre burocràtic o administratiu, impartint cursos per a l'obtenció dels diversos nivells oficials de valencià o facilitant informació turística de forma prou minuciosa i, així, una part important dels tràmits que hagen de realitzar-se amb qualsevol de les administracions radicades en el territori de la Comunitat Valenciana poden ser canalitzats, amb independència que, finalment, la resolució la dicte l'organisme a competent.  
A més, en la vocació d'optimitzar en l'aprofitament dels recursos públics i d'acostar als ciutadans nascuts en qualsevol de les localitats de la Comunitat Valenciana, encara que tinguen actualment la seua residència en Madrid, es pretén intensificar el contacte amb ells, a fi d'oferir-los els servicis i informació que la delegació pot posar a la seua disposició. Per a realitzar tal gestió d'una manera individualitzada i eficaç, resulta necessària la creació d'un fitxer per a incorporar les dades personals dels valencians que s'hi integren, per la qual cosa, prèviament i voluntàriament, hauran de manifestar la seua voluntat a este efecte.  
El fitxer que es pretén crear, denominat Valencians residents a la Comunitat de Madrid i del contingut de la qual no es faran cessions, té com a finalitat arreplegar les dades de persones, majors d'edat, residents a Madrid, però nascudes a la Comunitat Valenciana. Respecte al seu accés, manteniment i utilització habitual, ha de produir-se exclusivament pel personal de la Generalitat, sense que això siga obstacle perquè, per motius tècnics, puguen accedir-hi les persones que siguen autoritzades.  
Tot açò ha d'emmarcar-se en la Llei Orgànica 15/1999, de 13 de desembre, de Protecció de Dades de Caràcter Personal, que establix en l'article 2 que és aplicable a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat. Així mateix, es disposa en l'article 20 que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o en el diari oficial corresponent.  
En el nostre àmbit autonòmic, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els seus articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans i entitats de la Generalitat, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria, cosa que ha de posar-se en connexió amb el que preveu el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
Per tant, en virtut del que disposa l'esmentat Decret 24/2009 i en la Resolució del conseller de Presidència, vicepresident segon del Consell, de 6 de juliol de 2009, es resol  
Primer. Sotmetre a informació pública, per un termini de 15 dies, comptats a partir de la publicació d'esta resolució en el Diari Oficial de la Comunitat Valenciana, de la creació del fitxer informatitzat denominat Valencians residents a la Comunitat de Madrid, a fi que els titulars de drets o interessos legítims, individuals o col·lectius, que es consideren afectats per la seua creació puguen examinar l'expedient i formular les al·legacions que estimen oportunes dins del terme indicat.  
Segon. La consulta de l'expedient es podrà efectuar de dilluns a divendres, de 9 a 14 hores, en la delegació de la Comunitat Valenciana a Madrid, al carrer d'Españoleto, número 25, de Madrid, 28473, on, hauran de dirigir-se les al·legacions a què fa referència l'apartat anterior, i es podran presentar en el seu registre o en qualsevol de les altres formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada.  
Madrid, 14 de juliol de 2009.- La directora de la Delegació de la Comunitat Valenciana a Madrid: Mª Soledad Martínez Reig.